קרב איזיום

קרב איזיום היה קרב בין צבאות רוסיה ואוקראינה, שנערך במרץ 2022 סביב השליטה בעיר איזיום במחוז חרקוב. הקרב נערך במסגרת המתקפה על מזרח אוקראינה, שהייתה אחת החזיתות של הפלישה הרוסית לאוקראינה. העיר איזיום שולטת על צומת דרכים חשוב, וכיבושה היה מאפשר לצבא הרוסי להמשיך לפתח את המתקפה שלו ממחוז חרקוב לכיוון דרום, במטרה לאגף מצפון את ריכוז הכוחות האוקראיניים המגינים על מחוזות לוהנסק ודונצק, ולכתר אותם בשיתוף פעולה עם כוחות רוסיים, שיתקפו לכיוון צפון-מערב ממחוז דונצק.<ref name=":0">https://topcor.ru/24381-izjum-vzjat-chto-daet-rossii-kontrol-nad-jetim-vazhnym-ukrainskim-gorodom.html</ref><ref name=":1"></ref> הכוחות הרוסיים, שניסו לכבוש את העיר, ניתקלו בהתנגדות עזה של הצבא האוקראיני, והצליחו להשלים את ההשתלטות עליה רק לאחר כחודש של לחימה קשה.

מתקפת נגד אוקראינית גרמה לנסיגה רוסית ב-10 בספטמבר 2022.

== מהלך הקרב ==
כמה התקפות רוסיות על איזיום החלו להתרחש מ-28 בפברואר 2022, עם המשך תקיפות הרקטות של הצבא הרוסי החל מ-3 במרץ. אזרחים נהרגו ב-3 במרץ, כאשר על פי הדיווחים נגרם נזק משמעותי לבית החולים המרכזי בעיר.<ref></ref> למחרת התקדמו הכוחות הרוסיים לעבר איזיום והגיעו לפאתיה הצפוניים.

בערב 7 במרץ דיווחו מקורות רוסיים כי איזיום נכבשה על ידי כוחות רוסים, טענה שלא אושרה רשמית.<ref name=":0" /> למחרת, פרצו קרבות בין כוחות רוסים ואוקראינים על השליטה בה, כשבסופו של דבר נהדפו כוחות רוסים. בין 9 ל-10 בפברואר הכוחות הרוסיים המשיכו להתקדם באיטיות לעברה.<ref></ref><ref></ref>

ב-12 במרץ כבשו כוחות רוסים את החלק הצפוני של איזיום. למחרת, הצבא הרוסי ביצע התקדמות נוספת, אך בסופו של דבר נהדפו על פי הצבא האוקראיני.

בין 15 ל-16 במרץ כבשו כוחות רוסים את החלק הדרומי של איזיום, לפני שהכוחות האוקראינים הצליחו לכבוש מחדש את עמדותיהם זמן קצר לאחר מכן. לפי האוקראינים, איזיום הושמה במצור.<ref></ref> ב-17 במרץ, הצבא הרוסי חצה את נהר סוורסקי דונץ ליד הכביש המהיר ברווינקיבסקי, אך נבלם אז על ידי כוחות אוקראינים לאחר שעבר מארב. הלחימה נמשכה למחרת.

בין 19 ל-20 במרץ נהדף ניסיון רוסי חדש לכבוש את מרכז איזיום. במהלך הלחימה ניסו חיילי הנדסה רוסים ליצור גשר פונטון מעל נהר סוורסקי דונץ,<ref></ref> כדי לעקוף שני גשרי כלי רכב שנהרסו חלקית על ידי כוחות אוקראינים בניסיון לעצור את ההתקדמות הרוסית.<ref name=":1" /> עם זאת, חיילי ההנדסה ו-19 חיילים רוסים נהרגו ו-46 נפצעו בשל מארב. בין ההרוגים היה מפקד יחידת ההנדסה, קולונל ניקולאי אובצ'רנקו.<ref></ref><ref></ref> בסופו של דבר, הצליחו כוחות רוסים להקים שני גשרי פונטונים וטנקים רוסיים חצו את הנהר כדי להקיף את החלק של איזיום שבידי אוקראינה.<ref name=":1" /> במהלך תקופה זו, ב-22 במרץ, ביצעו כוחות אוקראינים ניסיון מתקפת נגד כדי להחזיר את השליטה בה.<ref></ref>

ב-24 במרץ הודיע הצבא הרוסי כי השתלט על איזיום באופן מלא,<ref></ref><ref></ref> דבר שהוכחש על ידי אוקראינה אשר הצהירה כי הקרבות עדיין נמשכים.<ref></ref><ref></ref> לפי גורם מקומי, כוחות רוסים החזיקו בחלק הצפוני של איזיום, בעוד חיילים אוקראינים שהו בדרום, כשנהר סוורסקי דונץ הפריד ביניהם. הוא גם אמר שהעיר "נהרסה כליל" עד שלב זה.<ref></ref>

למחרת, דווח על ידי האמריקאיים ואחרים כי כוחות רוסים פרצו דרך קווים אוקראינים מדרום לאיזיום.<ref></ref> עם זאת, לפי הצבא האוקראיני, החיילים הרוסים נהדפו בכפר קמיאנקה, ממש דרומית לאיזיום.

עד 27 במרץ, כבש הצבא הרוסי את קמיאנקה ושני כפרים נוספים מדרום-מערב ודרום מזרח לאיזיום, אך הכוחות האוקראינים טענו שהם הצליחו לכבוש מחדש את כל שלושת הכפרים.<ref></ref> יומיים לאחר מכן, אושר כי קמיאנקה נמצאת בשליטה רוסית, כאשר כוחות רוסים בצרו את עמדותיהם סביבה, בעוד הלחימה נעה מדרום לאיזיום, לאורך הדרך לסלובאנסק.<ref>https://www.understandingwar.org/backgrounder/russian-offensive-campaign-assessment-march-29</ref>

ב-1 באפריל, הצבא האוקראיני אישר כי הצבא הרוסי השלים את כיבוש העיר איזיום.<ref></ref><ref>https://mil.in.ua/en/news/the-russians-are-controlling-izyum-general-staff-of-the-ukrainian-armed-forces/</ref>

לפי הרשויות המקומיות 80% ממבני המגורים של איזיום נהרסו בקרב.

ב-4 באפריל 2022 פורסם, בהתבסס על דיווחי עדי ראייה של תושבים ופקידי צבא, כי קרבות עזים נמשכו קרוב לאיזיום. לפי הדיווח תושבי העיר שרדו במרתפים שלהם במשך שלושה שבועות ללא חשמל, חימום או מים זורמים. נטען גם שחיילים רוסים הכינו רשימות של אנשים "לצוד", בעלי נשק, אנשים עשירים ואחרים שנחשבו "מסוכנים" כגון אנשי עסקים, פעילים, צבא ובני משפחותיהם. הצבא הרוסי הואשם גם באיסור מעבר של שיירות הומניטריות בזמן שהמזון והתרופות הזמינים בעיר אזלו.<ref></ref> לאחר אפריל, הרוסים התקדמו דרומה. העיר שימשה כבסיס לוגיסטי מרכזי עבור שיגור מתקפות נגד האוקראינים.<ref name=":2" />

אוקראינה החלה במתקפת נגד באזור חרקוב בתחילת ספטמבר 2022. ב-9 בספטמבר, פרברי אוסקיל וקפיטוליבקה נכבשו מחדש על ידי הצבא האוקראיני. לפי עדות של אחד החיילים באוקראינים, התחוללו באיזיום קרבות רחוב.<ref name=":2"></ref> בבוקר 10 בספטמבר דווח כי כוחות רוסים נמלטו מהעיר כשהם משאירים את ציודם מאחור.<ref>https://liveuamap.com/en/2022/10-september-russian-troops-have-fled-izium-abandoning-equipment</ref><ref>https://liveuamap.com/en/2022/9-september-ukrainian-military-reportedly-is-in-kapitolovka</ref> בשעות אחר הצהריים המאוחרות, מקורות בתקשורת דיווחו כי העיר נכבשה מחדש במלואה על ידי הכוחות האוקראינים.<ref></ref> רוסיה הודיעה על נסיגה בערב.<ref></ref><ref></ref> מוסקבה נאלצה להסיג את כוחותיה כדי להימנע מהכיתור של הקבוצה הצבאית הגדולה שלה שבסיסה באיזיום ובסביבתה.<ref></ref> אוקראינה הכריזה על שחרורה למחרת.<ref></ref> באותה העת, כ-10,000 איש נותרו באיזיום, כחמישית מאוכלוסיית העיר לפני המלחמה.<ref></ref>

כתוצאה משחרור העיר התגלה שבמהלך הכיבוש הרוסי, נבזזו כמעט כל בתי המרקחת בעיר על ידי חיילים, בוצע נזק משמעותי לאתר הכנסייה ההיסטורי, ורוב שירותי העיר לאזרחים הופסקו כליל. קייב החלה במתן עזרה ראשונה לתושבים ושיקום שירותי הבריאות והמים של העיר. קברי אחים עם יותר מ-440 גופות נמצאו לאחר שהרוסים גורשו מהעיר.<ref></ref> דווח שחלקם היו קשורים.<ref></ref> בעיר אותרו כמה תאי עינויים.<ref></ref>

==קישורים חיצוניים==

== הערות שוליים ==

קטגוריה:הסכסוך האוקראיני-רוסי
איזיום